OpenLLM-France/wikimedia huggingface dataset:
# Tabiti

Tabiti (en escita *Tapatī en grec Ταβιτί en llatí Tabiti) era una deessa dels escites que encapçalava el panteó de les seves divinitats.
El seu nom es relaciona amb el foc, la calor i la terra. Tenia un paper important, vinculat al foc primigeni, i era una deïtat primordial del foc que podria derivar de la deessa del foc dels indoeuropeus. Està relacionada amb la divinitat grega Hèstia, i amb Agni la deessa del foc i del sacrifici al vedisme, i també amb Atar, el foc que crema i no crema, entre els pobles iranians més meridionals.
Heròdot diu que Tabiti és equiparable a la deessa grega de la llar, Hèstia, i la situa al capdavant del panteó escita, un reflex del paper de la divinitat del foc entre els pobles indoeuropeus, i paral·lela a la tradició grega d'iniciar i acabar els rituals del sacrifici amb un oferiment a Hestia. Les apel·lacions als déus començaven per esmentar el seu nom.
La deessa no tenia representació en forma d'imatge, i es creu que s'associava a la imatge del foc. El foc era un element important en les religions de les tres dinasties iranianes, els aquemènides, els arsàcides i els sassànides. Com a element natural i divinitat primordial protegia la família, la ciutat, el clan i el seu sobirà. La llar del rei es vinculava amb Tabiti, i era una mostra del poder reial i de la prosperitat del poble. El rei escita Idantirs l'anomenava «Reina de els escites» l'any 513 aC. La posició preeminent de Tabiti a la llista dels déus escites es veu confirmada per la seva invocació a l'inici dels himnes als déus pronunciats durant els sacrificis i rituals escites.

## Referències

* 1 2 Moya Galiano, Fabio. Escitas: señores del arco y la flecha. Còrdova: Almuzara, 2022, p. 156. ISBN 9788411313490.
* 1 2 Raevskiy, Dimitry. Scythian Mythology. Sofia: Secor Publishers, 1993, p. 15-23. ISBN 9789548250023.
* ↑ Ustinova, Yulia. The supreme gods of the Bosporan Kingdom: Celestial Aphrodite and the Most High God. Leiden: Brill, 1999, p. 67-128. ISBN 9789004112315.
# Rafa Estrada

Rafael Estrada Puertos, conegut com Rafa Estrada (Castelló, Ribera Alta, 1958) és un cantant i escriptor valencià. De professió, mestre de educació primària, l'any 2016 va ser despatxat del col·legi Claret de Xàtiva, on havia treballat vint-i-sis anys, per la reducció d'una línia en valencià per part de la Conselleria d'Educació, Investigació, Cultura i Esport de la Generalitat Valenciana. Les males formes de l'acomiadament i el fet que l'altre mestre afectat per la retallada fóra l'escriptor Josep Manel Vidal els feu pensar en motius ideològics.
L'any 1997 publicà la seua primera referència bibliogràfica, D'un cor de pas, la veu, un poemari que inclou un casset amb recitats i cançons. D'ençà l'han seguit Terra de tendresa (2001), Reminiscències d'amor i joia (2008, amb un disc compacte de cançons), Petjades insomnes (2012), Ombres de memòria incerta (2014, amb el disc Poesons) i Sol de mitjanit (2017).
Durant el confinament per la pandèmia per coronavirus de 2019-2020 recuperà una cançó inèdita, "Dona", que no havia cantada des de la dècada del 1990.

## Discografia

* D'un cor de pas, la veu (1997)
* Amagats racons (2002)
* Entre amics (2006)
* Reminiscències d'amor i joia (2008)
* Maig (2009)
* Poesons (2013)
* Cel immens (2017)

## Referències

* ↑ Juan Antonio Cloquell. «Compromís organitzà la presentació del llibre de Rafa Estrada a Xàtiva». L'Informador, 14-03-2014. [Consulta: 27 abril 2020].
* ↑ Xavier Pérez. «‘L'acomiadament del col·legi Claret ens sorprèn i ens dol, pensem que és ideològic’». Diari La veu, 05-10-2016. [Consulta: 27 abril 2020].
* ↑ «Rafael Estrada». Fira del Llibre. [Consulta: 29 abril 2020].
* ↑ «Rafa Estrada i ‘Dona’». Castelló Notícies, 10-05-2020. [Consulta: 17 maig 2020].
* ↑ «Rafael Estrada». Viasons. [Consulta: 20 maig 2020].
# Pic de Cataperdís

El pic del Cataperdís és una muntanya d'Andorra, amb 2.806 metres d'altitud, situat a la parròquia d'Ordino. Aquest cim està inclòs a la llistat dels 100 cims de la FEEC.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Aphyosemion bivittatum

Aphyosemion bivittatum és una espècie de peix de la família dels aploquílids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: sud-est de Nigèria i sud-oest del Camerun.

## Referències

* 1 2 «Aphyosemion bivittatum» (en anglès). Fishbase.
# Quercus carmenensis

Quercus carmenensis és un tipus de roure que pertany a la família de les fagàcies. Està dins de la secció dels roures blancs del gènere Quercus.

## Descripció

És un arbust o arbre arbustiu caducifoli, amb molts rizomes i pot arribar als 0,5-2 m d'alçada, i que a vegades pot arribar als 12 m d'alçada i amb un tronc de 0,75 m de diàmetre. L'escorça és de color gris clar, estriat. Les branques sovint vermelles, de forma remota pubescent, d'1-1,5 mm de diàmetre, convertint-se en gris i glabre. Les gemmes són de color marró pàl·lid, globosos, pubescents, 1-1,5 mm de llarg. Les fulles són simples i estan disposades una enfront d'una altra, obovades de 3-5 x 1,3 cm, base cuneada, àpex agut, amb marges dentats de 1/2, 9-12 parells de venes laterals. Són de color verd fosc a la part superior i verd pàl·lid a la part inferior i densament pubescent, pecíols prims, vermells, de 0,5-1 cm de llarg. Les flors estan disposades en espigues. Els fruits de color marró, són les glans solitàries o en parelles, subsèssils, tassa amb lleugeres escates de color cafè.

## Distribució

Quercus carmenensis és natiu a Texas, a la Serra de Chisos i a Mèxic, a Coahuila a la Sierra del Carmen; 2200-2500 m.

## Cultiu

Prefereix un lloc assolellat a mig ombrejat i pot suportar temperatures de fins a -17,7 °C. Creix millor en sòls sorrencs o còdols, sòls argilosos, sòls argilosos sorrencs que són moderadament humits a humits.

## Taxonomia

Quercus carmenensis va ser descrita per Cornelius Herman Muller i publicat a American Midland Naturalist 18(5): 847. 1937.

### Etimologia

Quercus: nom genèric del llatí que designava igualment al roure i a l'alzina.
carmenensis: epítet geogràfic que al·ludeix a la seva localització a la Sierra del Carmen de Mèxic.

## Referències

* ↑ «Quercus carmenensis ». Tropicos.org. Missouri Botanical Garden. [Consulta: 9 abril 2020].
* ↑ «Quercus carmenensis ». Royal Botanic Gardens, Kew: World Checklist of Selected Plant Families. [Consulta: 9 abril 2020].
* ↑ «Quercus carmenensis ». The Plant List. [Consulta: 9 abril 2014].
* Walter Erhardt, Erich Götz, Nils Bödeker, Siegmund Seybold:. Der große Zander Eugen Ulmer KG, Stuttgart 2008, ISBN 978-3-8001-5406-7. (alemany)
* Christoper Brickell (Editor en cap): RHS AZ enciclopèdia de plantes de jardí. tercera edició. Dorling Kindersley, London 2003, ISBN 0-7513-3738-2. (anglès)
* efloras.org (anglès)
* http://oaks.of.the.world.free.fr (anglès)
# SPT

SPT té els següents significats:
* Sistema de Producció de Toyota, sistema de producció en cadena emprat per Toyota
* Telescopi Pol Sud (del nom en anglès South Pole Telescope), telescopi situat a l'Antàrtida
* Society for Philosophy and Technology, associació per a l'estudi filosòfic de la tecnologia
* Strathclyde Partnership for Transport, entitat operadora del Metro de Glasgow
* Transferasa de serina palmitoil (del nom en anglès Serine Palmitoyltransferase), enzim de la família de les transferases
# Terrier d'Airedale

El terrier d'Airedale és una raça de gos. Procedeix de la vall d'Aire en el centre d'Anglaterra, on va ser criat cap a 1850 per a la caça de lludries, principalment. Gràcies als continus creuaments, el Terrier d'Airedale va convertir-se en un gos molt intel·ligent, robust i polifacètic. En temps de guerra va ser utilitzat com correu, gos d'assalt o caçador de rates.

## Morfologia

Àgil i vivaç, el terrier d'Airedale és un gos ben proporcionat. De crani llarg i no gaire ample. El cap presenta un stop poc marcat. Els seus petits ulls amaguen una mirada intel·ligent i les seves orelles, en V, cauen cap a davant. Té el pit musculós i baix i duu la cua (de longitud mitjana) aixecada. De pèl llanòs, tes i dens en la seva capa externa i més suau en la interna. Color: lleonat, torrat amb taques negres o gris fosques. La cadira de muntar negra o canosa s'estén sobre la part superior de la cua i el coll; la resta és de color foc. El pelatge és dur, dens i alambrat, cobrint tot el cos i els membres. El subpèl és curt i suau. Alçada: mascles 58-61 cm, femelles 56-58 cm. Pes: al voltant dels 20 kg.

## Temperament

Fort, valent, sempre alerta, viu però mai nerviós, està sempre àvid d'aprendre. És també bonàs amb els nens i vigilant en la casa, a la qual defensa si és necessari. Pacient i agradable, alhora que bulliciós i esportiu.

## Referències

             A Wikimedia Commons hi ha contingut multimèdia relatiu a: Terrier d'Airedale
* ↑ «Terrier d'Airedale». Gran Enciclopèdia Catalana. Barcelona: Grup Enciclopèdia Catalana.
* ↑ Arxivat 2014-02-04 a Wayback Machine. «Airedale Terrier» (anglès) Arxivat 2014-02-04 a Wayback Machine., Estandard oficial del United Kennel Club, 1991-2007
# Rafa García (futbolista)

Rafael García García (14 de gener de 1986, Ciudad Real) conegut com a Rafa García és un futbolista espanyol que juga migcampista defensiu pel Xerez CD. Aquest jugador nascut a la capital manxega i criat en la propera pedania de las Casas, va tenir com a primer club, amb prou feines sent un nen, l'Albacete, en el qual es va formar en les seves categories inferiors, va tornar un any a la seva ciutat natal, per després passar als equips inferiors del Reial Madrid i finalment al Getafe B. Amb el Getafe de la primera divisió va arribar a realitzar alguna pretemporada, però va preferir enrolar-se en les files del Rayo Vallecano B per completar la seva formació a causa de les bones referències que de la seva pedrera tenia. Finalment, amb el traspàs de Diamé al Wigan va ser pujat al primer equip en el qual s'està convertint en la grata sorpresa de la temporada. És titular al costat de Movilla o Michel en el centre del camp vallecano, deixant moltes vegades en la suplència a contrastats jugadors com Ángel, ex de l'Espanyol. És un mig centre que destaca per la seva altura i força que li fa estar tancant la zona central del camp durant tot el partit. S'adapta igualment a la zona defensiva com a central, posició en la qual Pepe Mel ja li va fer jugar per poder treure jugat la pilota des de darrere amb criteri. És un bon receptor dels centres alts per iniciar el joc des del sòl posteriomente. A més té un bon cop de pilota des de la frontal que ja li ha permès estrenar-se com a golejador. L'afició del Rayo està més que satisfeta amb la inclusió d'aquest any de gent del filial com Rafa García o el seu amic Camile. Va renovar el seu contracte amb el Rayo fins a 2012. Després d'una lesió a la mandíbula, i després de l'operació pertinent, va tornar a jugar.

## Enllaços externs

* http://www.joinfutbol.com/es/rafael_garcia_promociona_al_primer_equipo_del_rayo_vallecano_21524.php Arxivat 2013-07-22 a Wayback Machine.
* http://www.spakka.info/Rayo2009-2010.html
* http://www.balondefutbol.es/?p=11913 Arxivat 2010-04-03 a Wayback Machine.
# Philippolis

Philippolis és una petita ciutat de la província de l'Estat Lliure de Sud-àfrica. L'escriptor i intel·lectual Sir Laurens van der Post va néixer aquí.

## Història

La London Missionary Society o LMS (Societat Missionera de Londres) va fundar Philippolis el 1823 com a estació de missió pel poble local, els khoi. La ciutat agafa el seu nom del representant de la LMS John Phillip. L'establiment primerenc el fa el poblament més vell en l'Estat Lliure.
Adam Kok II, un Griqua dirigent, es va establir aquí amb la seva gent el 1825 i va esdevenir el protector de l'estació de la missió i l'església que es va acabar el gener del 1831. (el fill de Kok, Adam Kok III i els seus seguidors més tard van emigrar a través de les muntanyes de Drakensberg per establir-se a Kokstad a Griqualàndia Oriental.)
L'església antiga va ser reemplaçada per una Església Reformada holandesa, la qual va ser consagrada el 1871. El púlpit, esculpit amb fusta d'olivera, ha esdevingut una atracció turística. La primera escola va obrir el 1873.
El 2014 la ciutat ha començat a esdevenir una destinació turística popular a causa del seu valor històric, arquitectura i estil de vida rural.
# Aphyosemion bochtleri

Aphyosemion bochtleri és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: nord de Gabon, Guinea Equatorial i Camerun.

## Referències

* ↑ AQUATAB.NET
* 1 2 «Aphyosemion bochtleri» (en anglès). Fishbase.

## Bibliografia

* Radda, A. C. 1975. Contribution to the knowledge of the Cyprinodonts of Gabon, with the description of four new species and one new subspecies of the genus Aphyosemion Myers. Brit. Killifish Assoc., Killi News (Separate) Juny de 1975: 1-20.
# Quercus cedrosensis

Quercus cedrosensis és una espècie del gènere Quercus dins de la família de les fagàcies. És una planta que es troba classificada com a vulnerable degut a la pèrdua del seu hàbitat a causa del sobrepasturatge de cabres i la sobreexplotació.

## Descripció

El desenvolupament de Quercus cedrosensis és dret. En general a la part baixa, tenen un tronc bastant desfullat, mentre a la part alta, desenvolupen abundants ramificacions. Aquestes plantes creixen prenent les dimensions d'un arbre. A l'estiu prenen una coloració blanquinosa. Pot arribar als 30 m d'alçada i no manté totes les fulles a l'hivern.

## Distribució i hàbitat

Quercus cedrosensis és originari de l'estat de Baixa Califòrnia al nord-oest de Mèxic, inclosa l'illa Cedros. També s’ha trobat al comtat de San Diego, Califòrnia.

## Taxonomia

Quercus cedrosensis va ser descrita per Cornelius Herman Muller i publicat a Madroño 16(6): 188–192, f. 1–3, 5, l'any 1962.

### Etimología

Quercus: nom genèric del llatí que designava igualment al roure i a l'alzina.
cedrosensis: epítet geogràfic que al·ludeix a la seva localització a l'illa Cedros.

### Sinonímia

* Quercus sedrosensis C.H.Mull., Madroño 16: 188 (1962), orth. var.

## Referències

* ↑ (2017). "Quercus cedrosensis." 2017 Llista Vermella de la UICN. Unió Internacional per a la Conservació de la Natura, edició 2017. [Consulta: 29 d'abril de 2021]
* ↑ «Quercus cedrosensis"» (en anglès). Calflora: Information on California plants for education, research and conservation, with data contributed by public and private institutions and individuals, including the Consortium of California Herbaria. Berkeley, California: The Calflora Database – via www.calflora.org. [Consulta: 29 abril 2021].
* ↑ «Quercus cedrosensis». Tropicos.org. Missouri Botanical Garden. [Consulta: 29 abril 2021].
* ↑ «Quercus cedrosensis». Royal Botanic Gardens, Kew: World Checklist of Selected Plant Families. [Consulta: 29 abril 2021].

## Enllaços externs

* Bolletí de la societat botànica de Mèxic Arxivat 2011-08-20 a Wayback Machine.
# SPLM/SPLA-United

El SPLM/SPLA-United fou una escissió del Moviment d'Alliberament del Poble Sudanès i Exèrcit d'Alliberament del Poble Sudanès. El 28 d'agost de 1991 amb la declaració de Nasir, Riak Machar, Lam Akol i Gordon Kong van intentar enderrocar a John Garang, però no se'n van sortir. Els conspiradors van haver de fugir i poc després van fundar el SPLM/SPLA-Nasir.
Garang van resistir i el moviment va quedar dividit en les faccions SPLA-Torit de John Garang (per tenir la seva base a Torit) i el SPLA-Nasir, de Riak Machar i Lam Akol a les que l'estiu del 1992 es va sumar una tercera facció, el SPLA de William Nyon Bany i Josep Oduhu. El març de 1993, Kerubino Kwanyin Bol i Arok Thon Arok que havien estat empresonats per Garang i el 1991 havien fugit a Uganda, van retornar i van formar les seves pròpies faccions (SPLA-Bor, d'Arok Thon Arok, i SPLA-Bahr al-Ghazal, de Kerubino Kwanyn Bol).
Totes les facciones excepte la de Garang es van unir (Declaració de Kongor) i van formar la facció SPLA-Unity però Riak Machar i Lam Akol es van separar poc després i Machar va formar (1993) el Southern Sudan Independence Movement (SSIM) i Lam Akol va formar la base de la facció SPLA-United (de base shilluk).
El 1993 el SPLA de Garang va anunciar un alto el foc, que no fou seguit per Machar ni per la facció anomenada "Unity Forces" de William Nyuon Bany. Després de la mort d'Oduhu en un atac del SPLA de Garang, Nyon Bany va entrar al SSIM, Kerubino va mantenir la seva pròpia facció i Thon Arok es va unir amb Lam Akol.
Lam Akol va pertànyer al SSIM però com que no acceptava el lideratge de Machar se'n va separar el febrer del 1994. Va passar al SPLM/SPLA-United i com que disposava d'una milicia va esdevenir el comandant en cap.
Va signar el setembre del 1997 un acord amb el govern sudanes, paral·lel al de Machar i els seus aliats, conegut com a Acord de Fashoda. Va tenir una cartera al govern. L'octubre del 2002 va sortir del govern. El 2003 el grup es va unir al SPLM/SPLA.

## Referències

* SPLM/SPLA: the Nasir Declaration, per Lam Akol
# Takeda Nobuko

    En aquest nom japonès, el cognom és Takeda.
Takeda Nobuko (武 田信廉, 1529-1582) va ser un samurai japonès que pertanyia al clan Takeda durant el període Sengoku en la història del Japó.
Va ser germà de Takeda Shingen i considerat com un dels seus famosos Vint-i-quatre generals a causa de les seves capacitats militars. Nobuko comandà les forces principals del clan Takeda durant la batalla de Nagashino sota la guia de Takeda Katsuyori.
Nobuko morí el 1582 quan tropes d'Oda Nobunaga van envair les terres pertanyents al clan Takeda, va intentar fugir però va ser perseguit i decapitat.

## Referències

* Turnbull, Stephen. The Samurai Sourcebook. Londres: Cassell & Co, 1998.
# Quet

* Per a altres significats, vegeu «Ostiak».
* Aquest article tracta sobre la llengua paleosiberiana. Si cerqueu el poble que habita la vall mitjana del Ienissei, vegeu «kets».
El quet o ket, anteriorment conegut com a ienissei ostiak, és una llengua aïllada siberiana, última supervivent de la família de les llengües ienisseianes. El quet és una llengua tonal, amb cinc tons diferents, i una estructura fonètica poc habitual. El 1930, 1988 i 1991 van crear-se alfabets per escriure aquesta llengua, l'últim basat en l'alfabet ciríl·lic. Va haver-hi intents per part d'experts soviètics d'establir una relació entre la llengua quet i el buruixaski, i fins i tot amb les llengües sinotibetanes. Hi ha uns 210 parlants del quet. S'han realitzat esforços per introduir aquesta llengua a les llars d'infants i als col·legis. Tanmateix, a causa del seu baix estatus social la llengua està en perill d'extinció. El nom de quet prové de la paraula 'ket', que significa 'persona'. Una altra llengua ienisseiana, el iug, ha desaparegut durant el segle xx.

## Referències

* ↑ «Ket» (en anglès). Ethnologue. [Consulta: 4 novembre 2013].
# Philips Hue

Philips Hue és un sistema domòtic de dispositius d'il·luminació connectats mitjançant tecnologia de radiofreqüència i xarxa local Ethernet. Forma part dels sistemes anomenats d'internet de les coses. Va ser creat per l'empresa Philips l'any 2012.

## Història i versions

* 2012 : creació del sistema format per una passarel·la (gateway) i bombetes Led.
* 2015 : primera actualització del sistema. Compatibiltzació amb el sistema domòtic d'Apple anomenat homekit. Augment de la intensitat de llum en les bombetes.
* 2016 : segona actualització del sistema. Augment de la qualitat de color en les bombetes.

## Concepte

* La comunicació entre les bombetes i entre la passarel·la i les bombetes es realitza a través del protocol ZigBee.
* La passarel·la permet la comunicació entre el món de la xarxa internet i el sistema domòtic d'il·luminació.
* Productes del sistema :
** Passarel·la de comunicacions ZigBee-Ethernet.
** Bombetes de tecnologia Led de diferents mides, formes i potències en llum blanca i color.
** Tap switch : interruptor multifuncional sense fils i sense bateries.
** Dimmer switch : interruptor multifuncional sense fils i sense bateries.
** Sensor de moviment sense fils.

## Referències

* ↑ Porges, Seth «The Best Product of 2012: The Philips Hue LED Lighting System» (en anglès). Forbes, 28-12-2012 [Consulta: 9 maig 2017].
* ↑ «Philips Hue - This is how it works» (en anglès). www.leds.de. [Consulta: 8 maig 2017].
* ↑ «Philips HUE: how does it work? Advantages and disadvantages - Blog La Triveneta Cavi» (en anglès). Blog La Triveneta Cavi, 09-06-2016.
* ↑ «IFTTT» (en anglès). https://ifttt.com.+[Consulta: 8 maig 2017].
* ↑ «Philips Hue» (en anglès). www2.meethue.com. [Consulta: 8 maig 2017].
* ↑ News, ABC. «Philips Hue: The Light Bulb You Can Control With Your Phone» (en anglès). abcnews.go.com. [Consulta: 8 maig 2017].
* ↑ «Philips Hue White» (en anglès). www.pcmag.com. [Consulta: 8 maig 2017].
* ↑ «What’s the Difference Between 1st- 2nd-, and 3rd-Generation Philips Hue Bulbs?» (en anglès). https://www.howtogeek.com.
* ↑ «Philips Hue | Products» (en anglès). www2.meethue.com. [Consulta: 8 maig 2017].

## Vegeu també

* ZigBee: protocol de comunicacions sense fils

## Enllaços externs

* Philips Hue - Lloc web oficial
# Kaleidoskope (sèrie)

Kaleidoscope és una sèrie de televisió en streaming de drama nord-americà creada per Eric Garcia per a Netflix. La sèrie se centra al voltant del mestre lladre, Leo Pap, i la seva tripulació que intenten un atrac èpic per valor de 7.000 milions de dòlars, però la traïció, la cobdícia i altres amenaces soscaven els seus plans. La sèrie es va estrenar l'1 de gener de 2023 i consta de vuit episodis que es poden veure en qualsevol ordre. S'ha subtitulat al català.

## Repartiment

* Giancarlo Esposito com a Leo Pap
* Paz Vega com a Ava Mercer
* Rufus Sewell com a Roger Salas
* Tati Gabrielle com a Hannah Kim
* Rosaline Elbay com a Judy Goodwin
* Peter Mark Kendall com a Stan Loomis
* Jordan Mendoza com a RJ
* Jai Courtney com a Bob Goodwin
* Niousha Noor com a Nazan Abassi

## Producció
### Desenvolupament

El 16 de setembre de 2021, es va revelar que Netflix començava a desenvolupar la sèrie. Eric García seria el guionista i productor executiu, junt amb Ridley Scott, David W. Zucker, Jordan Sheehan, Fred Berger, Brian Kavanaugh-Jones, Justin Levy i Russell Fine. La sèrie és produïda per Scott Free Productions i Automatik Entertainment. Kaleidoskope està estructurat en un orde no lineal, en el que els espectadors poden elegir en quin ordre veure els episodis anteriors al final.

### Càsting

Amb l'anunci de la sèrie, s'ha elegit a Giancarlo Esposito, Paz Vega, Rufus Sewell, Tati Gabrielle, Peter Mark Kendall, Rosaline Elbay i Jai Courtney.

### Rodatge

El rodatge va començar a Netflix Studios a Bushwick, Brooklyn el 16 de setembre de 2021. És la primera producció a l'estudi Bushwick.

## Referències

* ↑ «Kaleidoskope». Goita què fan, ara!. [Consulta: 1r octubre 2022].
* 1 2 3 Porter, Rick. «Netflix Bags Giancarlo Esposito, Paz Vega, Rufus Sewell for Thriller ‘Jigsaw’», 16-09-2021. [Consulta: 21 setembre 2021].
* 1 2 White, Peter. «Giancarlo Esposito To Star In Heist Drama Series ‘Jigsaw’ From Eric Garcia & Ridley Scott For Netflix», 16-09-2021.